**Ministru kabineta rīkojuma projekta „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” 3.punkts, kas nosaka, ka līdzekļus piešķir valsts pamatbudžeta apropriācijās neparedzētiem izdevumiem katastrofu un dabas stihiju seku novēršanai, to radīto zaudējumu kompensēšanai, valsts pārvaldes uzdevumu nodrošināšanai gadījumos, ja netiek izpildītas līgumsaistības un no sadarbības partnera tiek iekasēts vai ieturēts līgumsods vai procentu maksājums par saistību neizpildi, citiem neparedzētiem gadījumiem un valstiski īpaši nozīmīgiem pasākumiem. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Latvijas Republikas Augstākās tiesas Civillietu departamenta 2015.gada 21.decembra rīcības sēdes lēmumu atteikts ierosināt kasācijas tiesvedību sakarā ar A. Lemberga un Latvijas valsts Ģenerālprokuratūras kasācijas sūdzību par Augstākās tiesas Civillietu tiesu palātas 2013.gada 19. decembra spriedumu, ar kuru no Latvijas Republikas A. Lemberga labā piedzīta mantiskā kompensācija par goda un cieņu aizskarošu, nepatiesu ziņu izplatīšanu Ls 250 un tiesāšanās izdevumus Ls 155,74, kopā Ls 405.74 (EUR 577,32/578). Tiesas spriedums pamatots ar Civillikuma 2352.1 panta trešo daļu un stājies likumīgā spēkā 2015.gada 21.decembrī. Spriedumā ir minēts, ka mantiskā kompensācija ir piedzenama no Latvijas Republikas, nenorādot iestādi, kurai būtu jāveic mantiskās kompensācijas izmaksa. Savukārt attiecībā uz goda un cieņu aizskarošo, nepatieso ziņu atsaukumu sprieduma izpilde ir uzticēta Ģenerālprokuratūrai. kura spriedumu šajā daļā ir izpildījusi 2015. gada 30. decembrī (skat.http://www.prokuratura.gov.lv/public/32053.html?doc\_print=1). Valsts pārvaldes iekārtas likuma 10.panta 10. daļa paredz, ka valsts pārvaldi organizē pēc iespējas efektīvi, tāpēc ievērojot šo principu, būtu tikai racionāli, ja spriedumu izpilda viena institūcija.Šobrīd ir izveidojies likuma robs, jo saskaņā ar Civillikuma 2352.1 panta trešo daļu personai ir tiesības prasīt atlīdzinājumu, bet iepriekš aprakstītais gadījums kā zaudējumu atlīdzināšanas pamats nav paredzēts nedz likumā “Par izziņas iestādes, prokuratūras vai tiesas nelikumīgas vai nepamatotas rīcības rezultātā nodarīto zaudējumu atlīdzināšanu”, pamatojoties uz kuru zaudējumus atlīdzina Tieslietu ministrija, nedz Valsts pārvaldes iestāžu nodarīto zaudējumu atlīdzināšanas likumā, pamatojoties uz kuru zaudējumus atlīdzina Finanšu ministrija.Likuma “Valsts pārvaldes iekārtas likums” 44.panta pirmās daļas 1.punkts nosaka, ka mantiskos zaudējumus, kas nodarīti trešajai personai, atlīdzina no valsts budžeta, kad deleģēšana ir noteikta ar likumu. Arī Valsts pārvaldes iestāžu nodarīto zaudējumu atlīdzināšanas likuma 1.panta, 24.panta pirmā un otrā daļa paredz zaudējumu atlīdzinājumu no valsts pamatbudžeta. Tā kā minētajos normatīvajos aktos nav paredzēta kārtība, kādā personām izmaksājama mantiskā kompensācija par goda un cieņu aizskarošu, nepatiesu ziņu izplatīšanu un Ģenerālprokuratūras budžetā šādi līdzekļi nav paredzēti, tiesas sprieduma izpildei piešķirami līdzekļi no valsts budžeta programmas „Līdzekļi neparedzētiem gadījumiem”. Rīkojuma projekts paredz uzdot Finanšu ministrijai piešķirt Ģenerālprokuratūrai no valsts budžeta programmas „Līdzekļi neparedzētiem gadījumiem” EUR 578, lai nodrošinātu tiesas sprieduma izpildi. |
| 3. | Projekta izstrādē iesaistītās institūcijas | Ģenerālprokuratūra, Finanšu ministrija. |
| 4. | Cita informācija | Nav. |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016** | Turpmākie trīs gadi (*euro*) |
| **2017** | **2018** | **2019** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 578 | 0 | 0 | 0 |
| 2.1. valsts pamatbudžets | 0 | 578 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | -578 | 0 | 0 | 0 |
| 3.1. valsts pamatbudžets | 0 | -578 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
| 578 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Augstākās tiesas Civillietu tiesu palātas 2013.gada 19. decembra spriedums. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem”. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ģenerālprokuratūra un Finanšu ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta izpilde neietekmē iesaistīto institūciju funkcijas un uzdevumus. Rīkojuma projekta izpilde neietekmē valsts pārvaldes institucionālo sistēmu. |
| 3. | Cita informācija | Nav. |

*Anotācijas II, IV, V un VI sadaļa – projekts šo jomu neskar.*

Ministrs J.Reirs

05.01.2016 13:56

800

A.Tihomirovs

67083883, Andrejs.Tihomirovs@fm.gov.lv